**Národná rada Slovenskej republiky**

**VII. volebné obdobie**

**Návrh**

**Zákon**

**z ......... 2016,**

**ktorým sa dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov**

Národná rada Slovenskej republiky sa uzniesla na tomto zákone.

**Čl. I**

Zákon Slovenskej národnej rady č. 369/1990 Zb. o obecnom zriadení v znení zákona Slovenskej národnej rady č. 401/1990 Zb., zákona Slovenskej národnej rady č. 96/1991 Zb., zákona Slovenskej národnej rady č. 130/1991 Zb., zákona Slovenskej národnej rady č. 421/1991 Zb., zákona Slovenskej národnej rady č. 500/1991 Zb., zákona Slovenskej národnej rady č. 564/1991 Zb., zákona Slovenskej národnej rady č. 11/1992 Zb., zákona Slovenskej národnej rady č. 295/1992 Zb., zákona Národnej rady Slovenskej republiky č. 43/1993 Z. z., zákona Národnej rady Slovenskej republiky č. 252/1994 Z. z., zákona Národnej rady Slovenskej republiky č. 287/1994 Z. z., zákona č. 229/1997 Z. z., zákona č. 225/1998 Z. z., zákona č. 233/1998 Z. z., nálezu Ústavného súdu Slovenskej republiky č. 185/1999 Z. z., zákona č. 389/1999 Z. z., zákona č. 6/2001 Z. z., zákona č. 453/2001 Z. z., zákona č. 205/2002 Z. z., zákona č. 515/2003 Z. z., zákona č. 369/2004 Z. z., zákona č. 535/2004 Z. z., zákona č. 583/2004 Z. z., zákona č. 615/2004 Z. z., zákona č. 757/2004 Z. z., zákona č. 171/2005 Z. z., zákona č. 628/2005 Z. z., zákona č. 267/2006 Z. z., uznesenia Ústavného súdu Slovenskej republiky č. 616/2006 Z. z., zákona č. 330/2007 Z. z., zákona č. 334/2007 Z. z., zákona č. 335/2007 Z. z., nálezu Ústavného súdu Slovenskej republiky č. 205/2008 Z. z., zákona č. 384/2008 Z. z., zákona č. 445/2008 Z. z., nálezu Ústavného súdu Slovenskej republiky č. 511/2009 Z. z., zákona č. 102/2010 Z. z., zákona č. 204/2011 Z. z., zákona č. 361/2012 Z. z., zákona č. 160/2014 Z. z. a zákona č. 180/2014 Z. z. sa dopĺňa takto:

1. Za § 29a sa vkladá § 29b, ktorý vrátane nadpisov znie:

„Spoločné ustanovenia

§ 29b

Zverejňovanie informácií

(1) Obec je povinná zverejniť na svojom webovom sídle údaje o

a) žiadosti o pridelenie bytu,

b) žiadosti o prevode bytu do osobného vlastníctva,

c) žiadosti o pridelenie miesta v sociálnom zariadení, ktorého zriaďovateľom je obec,

d) žiadosť o miesto v predškolskom zariadení, ktorého zriaďovateľom je obec.

(2) Obec je povinná zverejňovať údaje o každej žiadosti podľa odseku 1 písm. a) až d) v tomto rozsahu:

a) identifikačné údaje žiadateľa,

b) dátum doručenia žiadosti,

c) údaj o schválení žiadosti, vrátane dátumu schválenia a identifikácie žiadateľa, alebo údaj o neschválení žiadosti, vrátane dátumu a dôvodu neschválenia žiadosti.

(3) Informácie podľa odseku 2 musia byť prístupné na webovom sídle obce najmenej jeden rok od právoplatného rozhodnutia o žiadosti podľa odseku 1.

(4) Odseky 1 až 3 sa nevzťahujú na obec, ktorá má menej ako 500 obyvateľov a nemá pripojenie na internet.

2. Za § 30e sa vkladá § 30f, ktorý vrátane nadpisu znie:

„§ 30f

Prechodné ustanovenie k úpravám účinným od 1. januára 2017

Povinnosť obce podľa § 29b sa vzťahuje na žiadosti podané od 1. januára 2017.

**Čl. II**

Tento zákon nadobúda účinnosť 1. januára 2017.